**קורס כלים מעשיים: מפגש 5 ברשות לחדשנות**

**עיקרי המפגש:** המפגש התקיים בהובלת הרשות לחדשנות ע"י גב' רינה קול ואלן הופמן. במהלך המפגש הוצג הפוטנציאל של מדינות אמל"ט כמדינות מתקדמות במגוון תחומים, אך מצריכות "קפיצה מדרגה" משמעותית באותם התחומים. הרעיון המרכזי הינו כי במדינות הללו קיימות כיום חברות גדולות ומוצלחות (בעיקר בתחומי החקלאות, אך גם בנושאי הטכנולוגיה והחדשנות) בעלות פוטנציאל גבוהה להתפתחות וקידום. צוין כי, כתוצאה מזאת, החברות הנ"ל זקוקות לסיוע חיצוני, דבר המאפשר לחברות ישראליות מקבילות להיכנס לתוך השוק האמל"טי, כאשר ישראל נתפסת בראיה האמל"טית כמודל לפיתוח על בסיס מימון מצומצם, אך עם הישגים משמעותיים.

בנוסף, הוצגו התכניות השונות של הרשות במסגרת המאמץ לעידוד הייצוא של חברות ישראליות. מרבית התכניות מכלילות סל מימון משמעותי לחברות המצריכות עזרה כלכלית לצורך ביצוע הליכי ייצוא.

**רנה פיינשטיין : נקודות מרכזיות שצוינו במפגש**

* חשוב לדעת כי מדינות אמל"ט הינם בעלות משאבים כספיים גדולים מישראל, אך זאת לא מתורגם בשיעורי ייצור מספיק גבוהים. ישראל נמדדת כמדינה מתקדמת יותר על בסיס מדדים כגון מספר פטנטים, יכולת להפעלת משאבי אנוש ועוד.
* יצוין כי עולם האינטרנט והטלפוניה מתקדמים מהר ומהווים שווקים בעלי פוטנציאל משמעותי, כאשר 10% ממשתמשי האינטרנט בעולם הינם ממדינות אמל"ט, ובעתיד הקרוב, צפויה הגברת הנתון זה. אמל"ט חווה קפיצה טכנולוגית כאשר פייסבוק הפך להיות רשת חברתית מאוד פופולארית וכאשר קיימת חדירה של סמארטפונים לאורך כל היבשת. בנוסף, הודגש כי פרו הפכה להיות מרכז software ביבשת.
* בנוסף, ניתן דגש לתחום ה-Lowtech בכך שצריך למצוא פתרונות בתחום זה באמל"ט. זאת מהסיבה כי באמל"ט מתמקדים בהרכבה, ולא בייצור.
* יש להיזהר מחברות חיצוניות מתחרות – באמל"ט קיימת נוכחות והשקעה גבוהות של חברות מגרמניה, קוראה ואנגליה.